Prin prezenta va aducem la cunostinta urmatoarele:

* **HG 206 / 2015** privind aprobarea programelor nationale de sanatate pentru anii 2015 – 2016, publicata in Monitorul oficial al Romaniei Partea I nr. 208 / 30.03.2015 intra in vigoare la data de 1.04.2015
* La nivelul Casei Nationale de Asigurari de Sanatate a fost elaborat *Ordinul presedintelui Casei Nationale de Asigurari de Sanatate pentru aprobarea* Normelor tehnice de realizare a programelor nationale de sanatate curative pentru anii 2015 si 2016 – ordin in curs de publicare in Monitorul Oficial al Romaniei Partea I

Avand in vedere:

* Prevederile art. 250 din Legea 95/2006 privind reforma in domeniul sanatatii, cu modificarile si completarile ulterioare

facem urmatoarele precizari:

* **Pana la data de 31.03.2015** casele de asigurari de sanatate incheie pentru **luna aprilie 2015** acte aditionale la contractele de furnizare de servicii medicale, medicamente / materiale sanitare specifice, dispozitive medicale si altele asemenea incheiate in cadrul programelor nationale de sanatate curative pentru anul 2014, pentru asigurarea continuitatii programelor nationale de sanatate curative, cu exceptia serviciilor de radioterapie din cadrul subprogramului de radioterapie si a serviciilor de dializa acordate de furnizorii privati pentru care se incheie contracte incepand cu data de 1.05.2015.

Conditiile acordarii asistentei medicale in baza actelor aditionale sunt cele prevazute in actele normative in vigoare pe perioada derularii actelor aditionale, respectiv *HG 206 / 2015 si Normele tehnice de realizare* a programelor nationale de sanatate curative pentru anii 2015 si 2016.

Pana la data de 27.04.2015 casele de asigurari de sanatate vor definitiva procesul de contractare pentru anul 2015.

Contractarea si decontarea de servicii medicale, medicamente / materiale sanitare specifice, dispozitive medicale si altele asemenea in cadrul programelor nationale de sanatate curative pentru luna aprilie 2015 prin acte aditionale la contractele incheiate pentru anul 2014 de casele de asigurari de sanatate cu furnizorii acestora, se vor face din sumele prevazute pentru programe nationale curative in bugetul Fondului National Unic de Asigurari Sociale de Sanatate pentru anul 2015.